CELEX: 62010TN0400
Language: et
Date: 2010-09-12 00:00:00
Title: Kohtuasi T-400/10: 12. septembril 2010 esitatud hagi — Hamas versus nõukogu

20.11.2010   
            
            
               ET
            
            
               Euroopa Liidu Teataja
            
            
               C 317/32
            
         12. septembril 2010 esitatud hagi — Hamas versus nõukogu
   (Kohtuasi T-400/10)
   ()
   2010/C 317/60
   Kohtumenetluse keel: prantsuse
   
      Pooled
   
   
      Hageja: Hamas (esindaja: advokaat L. Glock)
   
      Kostja: Euroopa Liidu Nõukogu
   
      Hageja nõuded
   
   
               —
            
            
               tühistada nõukogu 13. juuli 2010. aasta arvamus C 188/13;
            
         
               —
            
            
               tühistada nõukogu 12. juuli 2010. aasta otsus 2010/386/ÜVJP;
            
         
               —
            
            
               tühistada nõukogu 12. juuli 2010. aasta rakendusmäärus (EL) nr 610/2010;
            
         
               —
            
            
               mõista kohtukulud välja nõukogult.
            
         
      Väited ja peamised argumendid
   
   Hageja palub tühistada nõukogu teatise 2010/C 188/09 (1), otsuse 2010/386/ÜVJP (2) ning rakendusmääruse nr 610/2010 (3) osas, milles hageja on jätkuvalt kantud nende isikute, rühmituste ja üksuste loetellu, kelle rahalised vahendid ja muu vara külmutatakse terrorismivastase võitluse raames vastavalt ühise seisukoha 2001/931/PESC (4) artiklitele 2, 3 ja 4 ning määruse nr 2580/2001 artikli 2 lõikele 3.
   Hageja esitab hagi põhjendamiseks seitse väidet, väites, et esiteks on nõukogu teatist 2010/C 188/09 puudutavas osas:
   
               —
            
            
               rikutud ELTL artikli 297 lõike 2 kolmandat lõiku, kuna hagejale ei ole mainitud teatisest teatatud ning pelgalt Euroopa Liidu Teatajas avaldamist ei saa käsitada akti teatavakstegemisena;
            
         
               —
            
            
               rikutud on Euroopa Liidu põhiõiguste harta artikli 41 lõike 2 punkti b, kuna kõnesolev teatis oli hagejale peaaegu kättesaamatu;
            
         
               —
            
            
               rikutud on Euroopa inimõiguste ja põhivabaduste konventsiooni (EIÕK) artikli 6 lõike 3 punkti a, mis puudutab süüdistatava õigust saada kiires korras talle arusaadavas keeles üksikasjalikku teavet tema vastu esitatud süüdistuse iseloomust ja põhjustest;
            
         otsust 2010/386/ÜVJP ja määrust nr 610/2010 puudutavas osas:
   
               —
            
            
               tegemist on ilmse hindamisveaga, kuna Hamas on seaduslikult valitud valitsus, mida ei saa riigi siseasjadesse sekkumist keelava põhimõtte kohaselt kanda terroristide loetellu;
            
         
               —
            
            
               hageja põhiõigusi on rikutud seeläbi, et:
               
                           —
                        
                        
                           rikutud on tema kaitseõigusi ning õigust heale haldusele, kuna enne, kui võeti vastu otsus jätta hageja nende isikute, rühmituste ja üksuste loetellu, kelle rahalised vahendid ja muu vara külmutatakse, ei teavitatud teda tema suhtes tehtava otsuse aluseks olevatest materjalidest ning hagejal ei olnud reaalset võimalust nende materjalide kohta omapoolset seisukohta avaldada;
                        
                     
                           —
                        
                        
                           rikutud on omandiõigust, kuna hageja vara külmutamine kujutab endast tema omandiõiguse õigustamatut piiramist;
                        
                     
         
               —
            
            
               rikutud on ELTL artiklist 296 tulenevat põhjendamiskohustust, kuna nõukogu ei ole ei otsuses 2010/386/ÜVJP ega määruses nr 610/2010 toonud välja sõnaselgeid põhjendusi.
            
         
      (1)  Nõukogu 13. juuli 2010. aasta teatis 2010/C 188/09 isikutele, rühmitustele ja üksustele, kes on kantud nõukogu määruse (EÜ) nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks) artikli 2 lõikes 3 sätestatud loetellu (ELT C 188, lk 13)
   
      (2)  Nõukogu 12. juuli 2010. aasta otsus 2010/386/ÜVJP, millega ajakohastatakse isikute, rühmituste ja üksuste loetelu, kelle suhtes kohaldatakse ühise seisukoha 2001/931/ÜVJP (terrorismivastaste erimeetmete rakendamise kohta) artikleid 2, 3 ja 4 (ELT L 178, lk 28).
   
      (3)  Nõukogu 12. juuli 2010. aasta rakendusmäärus (EL) nr 610/2010, millega rakendatakse määruse (EÜ) nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks) artikli 2 lõiget 3 ning tunnistatakse kehtetuks rakendusmäärus (EL) nr 1285/2009 (ELT L 178, lk 1).
   
      (4)  Nõukogu 27. detsembri 2001. aasta ühine seisukoht 2001/931/ÜVJP terrorismivastaste erimeetmete rakendamise kohta (EÜT L 344, lk 93; ELT eriväljaanne 18/01, lk 217).